A **Federación Española de Rugby** é o ente reitor do rugby en España, con sede en Madrid. As súas funcións son organizar as diversas competicións nacionais de liga e copa, tanto masculinas como femininas, nas modalidades de rugby a 15 e rugby a 7, e artellar ás seleccións nacionais.

Trala fundación dos primeiros clubs de rugby en Cataluña a comezos da década dos anos 20, foi creada a Federación Catalá de Rugby. De seguido ocorreu o mesmo en Castela, e xurdiu a necesidade de fundar unha federación a nivel nacional para organizar un Campionato de España entre os diversos campións rexionais. Deste xeito, a "FER" naceu o 1 de agosto de 1923. En 1934 integrouse na FIRA, e en 1988 entrou na IRB.

Dende 2014 está presidida por Alfonso Feijoo García, que foi reelixido en 2016 e 2020.

Presidentes
-----------

Fundada en Barcelona en 1923, o primeiro comité directivo da *Federación Nacional de Football-Rugby* estivo presidido por Baldiri Aleu, persoeiro introductor deste deporte en España e fundador en 1921 do primeiro club do país, a Unió Esportiva Santboiana. Esa entidade organizou o primeiro Campionato de España de Rugby cuxa final tivo lugar o 13 de maio de 1926 no terreo de xogo do club decano. Baixo a Federación Nacional estaban a *Federación Catalana* e a *Federación Centro*. A comezos de 1927 a *Federación Centro* pasou a ser a *Unión Española de Rugby* presidida por Enrique Gutiérrez, funcionando paralelamente á *Federación Nacional*, co obxectivo principal de organizar o primeiro encontro internacional da Selección de rugby de España, que se enfrontou a Francia o 26 de maio dese ano 1927 en Madrid, sendo Enrique Gutiérrez o seleccionador. A *Federación* Nacional non reconoceu a aquel equipo como unha verdadeira selección nacional, sendo certo que tódolos xogadores agás un eran de equipos de Madrid. Finalmente, en xaneiro de 1928 as dúas entidades (*Federación Nacional* e *Unión Española*) se fusionaron formando a actual *Federación Española*, ficando Enrique Gutiérrez na presidencia.

A seguinte lista amosa a serie de persoas que tenen ocupado a presidencia da Federación Española de Rugby:

* Dende 2014:  Alfonso Feijoo García
* Dende 2012: Castela e León Javier González Cancho
* Dende 2001: Galicia Alfonso Mandado Vázquez
* Dende 1997: Comunidade de Madrid Alberto Pico Marín
* Dende 1992: Comunidade de Madrid Antonio Moreno Romo de Arce
* Dende 1981: Comunidade de Madrid Alberto Pico Marín
* Dende 1977: Comunidade de Madrid Javier Cortázar Cano
* Dende 1967: Comunidade de Madrid Florencio Noriega Ruiz
* Dende 1962: Comunidade de Madrid José María Marín Ocón
* Dende 1957: Comunidade de Madrid Eugenio Martínez Pasalodos
* Dende 1949: Comunidade de Madrid Luis Blanco Mongay
* Dende 1946: Comunidade de Madrid José María Unzeta Basterrechea
* Dende 1939: Comunidade de Madrid Juan López de Chicheri y Ligues
* Dende 1936: Comunidade de Madrid Luis García San Miguel
* Dende 1935: Comunidade de Madrid Ambrosio Ristori de la Cuadra
* Dende 1933: Comunidade de Madrid Francisco Martínez Larrañaga
* Dende 1931: Cataluña José María Vilar
* Dende 1929: Cataluña Baldiri Aleu Torras
* Dende 1928: Comunidade de Madrid Enrique Gutiérrez
* Dende 1923: Cataluña Baldiri Aleu Torras

Licenzas
--------

A Federación Española de Rugby contaba con 299 clubs federados e 34.232 licenzas entre xogadores, adestradores e árbitros na tempada 2016-17. Por federacións territoriais salientan:

1. En Comunidade de Madrid Madrid: 8384 licenzas e 42 clubs federados
2. En Cataluña Cataluña: 6493 licenzas e 49 clubs federados
3. En Andalucía Andalucía: 4162 licenzas e 44 clubs federados
4. En  Valencia: 3967 licenzas e 29 clubs federados
5. En Castela e León Castela e León: 2140 licenzas e 17 clubs federados
6. En  Euskadi: 1934 licenzas e 28 clubs federados
7. En Galicia Galicia: 1473 licenzas e 16 clubs federados

Notas
-----

1. ↑  Datos da FER *(en castelán)*
2. ↑  Licenzas 2016-17, na páxina oficial da FER. *(en castelán)*

Véxase tamén
------------

### Outros artigos

* Selección de rugby de España
* División de Honra de Rugby
* División de Honra B de Rugby
* Primeira División Nacional de Rugby
* Copa do Rei de Rugby

### Ligazóns externas

* Páxina web oficial da Federación Española de Rugby *(en castelán)*

|  |  |
| --- | --- |
| Control de autoridades | 
* Wd: Q1399985
* WorldCat
* VIAF: 147469179

 |